Stennija ta' numru rekord ta' każi ġodda ta' Covid-19 Illum mistennija li tkun ġurnata rekord f'dak li huwa numru ta' każi ġodda ta' persuni li matul dawn l-aħħar 24 siegħa rriżultaw pożittivi għall-Covid-19. Dan hekk kif mistennijin li jitħabbru aktar minn 400 każ. Jekk dan ikun il-każ allura din se tkun l-ewwel darba li n-numru ta' każi ġodda rapportati se jkun qed jaqbeż l-400 każ, bl-ogħla numru ta' każi rapportati jkun 362, li kienu rapportati fl-4 ta' Marzu. Iż-żieda reġistrata fil-każi ġodda ta' Covid-19 wassal biex il-ġimgħa li għaddiet il-Gvern jintroduċi miżuri ġidda fosthom l-għeluq ta' ristoranti. Intant l-istatistika ppubblikata mill-awtoritajiet tas-saħħa lbieraħ tindika li ġew amministrati 101,776 doża tal-vaċċin, bi 34,181 persuna jirċievu wkoll it-tieni doża.